### Resume

Vejle og [adresse] har afholdt 4 dialogmøder med repræsentanter fra lokalsamfundene i Viuf og [adresse] og solenergiselskabet Better Energy. Hensigten med møderne har været at undersøge mulighederne for at lave et oplæg om placering af et solcelleanlæg mellem Grethe Kristiansen og [adresse], som udover grøn energi kan give gevinster til lokalområdet og dermed skabe opbakning til projektet. Møderne har været præget af en konstruktiv dialog, og resultatet har været et oplæg til et solcelleprojekt, som blev præsenteret på et borgermøde i december 2021. Lovgivningsmæssigt vil naboer til solcelleområdet blive kompenseret gennem forskellige ordninger, og der vil blive oprettet en Grøn Pulje i begge kommuner på i alt 8 mio. kr., der vil kunne uddeles til projekter i nærområdet. Derudover indeholder oplægget forslag til forskellige tiltag, der kan øge de naturmæssige og rekreative kvaliteter i området.

Forvaltningen foreslår, at der arbejdes videre med projektet, og at der indkaldes til et fælles, politisk møde mellem Vejle og [adresse].

### Sagsfremstilling

I 2020 vedtog Vejle Kommune en klimaplan. Målet er en nul-udledning af CO2 i 2050 fra aktiviteter i Vejle Kommune, og der er opstillet et delmål om, at reducere udledningen af CO2 med 70 % i 2030. Udledningerne kommer primært fra transport, landbrug samt energiforbruget i form af el og varme.

Målet for energiforbruget er, at det er 100 % baseret på vedvarende energi i 2050. I 2030 er målet, at 65 % af elforbruget skal dækkes ligeligt af vedvarende, lokalt produceret strøm fra solcelleanlæg og vindmøller.

I Vejle Kommune er der vedtaget et administrationsgrundlag for opstilling af store solcelleanlæg. I forbindelse med Kommuneplan 2021-2033 er der endvidere vedtaget et retningslinje for placering af store solenergianlæg. Retningslinjen er fælles for de 7 kommuner i [adresse] - Middelfart, Kolding, Haderslev, Vejen, Billund, Fredericia og Vejle.

Solcelleanlæg kan placeres på terræn i tilknytning til eksisterende bymæssig bebyggelse eller i det åbne land. Solcelleanlæg kan også placeres på tagflader. Kommunerne, herunder Vejle Kommune, oplever størst efterspørgsel for at opstille anlæggene i det åbne land.

Solenergianlæg er arealkrævende og medfører væsentlige ændringer i det bestående miljø ved opstilling i det åbne land. Det er derfor vigtigt at placere dem hensigtsmæssigt i forhold til naboer og i forhold til de landskabs-, natur- og kulturhistoriske interesser, der knytter sig til det åbne land. I de politiske drøftelser, der har været i forbindelse med udarbejdelsen af administrationsgrundlaget, er det især blevet understreget, at de landskabelige hensyn skal vægte højt. De arealer, der især er sårbare, er områder, som i kommuneplanen er udpeget til bevaringsværdige landskaber, kirkeomgivelser og bevaringsværdige kulturmiljøer. Endvidere gælder det for bakkede eller skrånende arealer, hvor beplantning kun har en begrænset eller ingen effekt.

Store arealkrævende solcelleanlæg kan skabe barrierer i det åbne land, som forhindrer spredning af især større dyr som hjortevildt. Derfor er det vigtigt at sikre brede korridorer gennem anlægget, som kan tilgodese vildtet.

I planlægningen af store solcelleanlæg er det vigtig, at projektet har en lokal forankring. I lovgivningen har man for at fremme vedvarende energi vedtaget forskellige ordninger, der skal kompensere for de gener, som anlæggene kan generere. Der er tale om følgende ordninger:

* Årlig VE-bonus, som opstiller betaler til naboer inden for en afstand af 200 m fra anlægget
* Værditabs-og salgsoptionsordning, som gør det muligt at få kompensation for et evt. værditab på ens ejendom. Ejendomme inden for 200 m, som har fået tilkendt værditabsbetaling på over 1 % af ejendommens værdi, har ret til at få tilbudt en salgsoption af opstiller.
* Grøn Pujle, hvortil opstiller betaler 40.000 kr. pr. installeret MW. Grøn pulje administreres af kommunen, og pengene kan inden for 3 år tildeles ansøgte projekter fra især lokalområdet.

Ud over de lovgivningsmæssige kompensationer er det vigtigt i planlægningen at arbejde for en lokal opbakning. Det kan bl.a. ske ved at lade overskydende arealer indgå i projekter, som kan give lokal opbakning. Det kan f.eks. være projekter, der fremmer de rekreative muligheder i området, øger biodiversiteten eller fungerer som klimatilpasning.

Interessen for etablering af solcelleanlæg i Vejle Kommune

Vejle Kommune har modtaget ansøgninger eller forespørgsler på ca. 20 områder til opstilling af større solcelleanlæg i det åbne land. Forespørgslerne har primært været koncentreret i den nordvestlige del af kommunen og i den sydøstlige del. I forhold til de landskabelige hensyn og i forhold til nabohensyn vil der være flere muligheder i den nordvestlige del af kommunen for at opstille solcelleanlæg, selvom den del af kommunen ikke står for den største del af el-forbruget.

I den sydøstlige del af kommunen er interessen knyttet op på placeringen af Energinets store transformerstation ved Landerupgaard.

Forespørgsel på areal mellem Grethe Kristiansen og [adresse] til solcelleanlæg.

Kolding og Vejle kommuner fik i 2020 en henvendelse fra Better Energy, som forespurgte om muligheden for at etablere et solcelleanlæg mellem [adresse] og Grethe Kristiansen. Henvendelsen blev i første omgang sat på stand by, da Kolding Kommune var i færd med at udarbejde principper for etablering af vedvarende energi - et arbejde, man blev færdig med i foråret 2021. I principperne er der lagt stor vægt på samarbejde med lokalområdet og, at etablering af større VE-anlæg skal give noget til lokalsamfundet.

Better Energy indkaldte på den baggrund til et borgermøde i området i september 2021. På borgermødet blev der udtrykt stor modstand mod projektet, som efter borgernes opfattelse ikke i tilstrækkeligt grad tog hensyn til borgernes ønsker. Kolding Kommune besluttede derfor at indkalde til en række dialogmøder med deltagelse af repræsentanter for lokalområderne i Viuf og [adresse], Better Energy samt Vejle og [adresse]. I efteråret 2021 er der derfor afholdt 4 dialogmøder. Møderne har været præget af en konstruktiv dialog, hvor repræsentanter for lokalsamfundet har påtaget sig et stort ansvar for at lande en løsning, som kan skabe opbakning i baglandet.

Møderne har resulteret i et projektforslag for et solcelleanlæg på i alt 218 hektar, hvor 129 hektar er placeret i Kolding Kommune og 89 hektar er placeret i Vejle Kommune, se bilag 1. Den installerede effekt af anlægget vil være 199 MW, svarende til strømforbruget for ca. 49.500 husstande og en årlig CO2-besparelse på 34.000 tons. For Vejle Kommune vil CO2-besparelsen blive på ca. 13.800 tons. I forhold til Grøn Pulje skal Better Energy indbetale 3,25 mio. kr. til Vejle Kommune, som kan uddeles til projekter primært i lokalområdet.

Solcelleanlægget bliver hegnet og der bliver etableret afskærmende beplantning. Mindre dyr vil kunne passere igennem området. For at sikre en fri passage for større vildt som krondyr, der findes i området, bliver der etableret en passage igennem den østlige del af området, som sikrer en forbindelse mellem skovområderne syd for projektområdet og Steven Dahl nord for. Endvidere bliver der indlagt en større faunapassage i den vestlige del af området, som også tilgodeser landskabsinteresser og kulturmiljøet ved [adresse], og som vil kunne udbygges med rekreative faciliteter.

Der har været et stort ønske om at skabe bedre offentlig adgang til området. Løsningen er blevet i alt ca. 10 km sti i projektområdet. Det skal i den videre proces aftales, hvilken status stierne skal have i forhold til drift. I projektet er der også indarbejdet en ny gang-og cykeltunnel under [adresse] ved Grethe Kristiansen, som har været et stort ønske fra borgerne. Åbning af vandløbsstrækninger indgår i projektet ligesom etablering af flere vådområder/vandhuller, der skal skabe bedre levevilkår for dyrelivet og skabe rekreativ værdi. Ved [adresse] vil der blive et restareal, som vil kunne bruges til hundeskov. Endelig vil udtag af landbrugsjord og etablering af solcelleanlæg kunne beskytte indvindingsområdet for drikkevand, som forsyner [adresse].

Oplægget blev præsenteret på et borgermøde den 8. december i Viuf, hvor også politikere fra Vejle og [adresse] deltog. Her var stadig kritiske røster, men det overvejende indtryk var, at der er en lokal opbakning til projektet, fordi borgerne ønsker at tage ansvar og kan se en række fordele ved projektet.

Forvaltningen vurderer, at projektet i Vejle Kommune lever op til principperne og retningslinjen for opstilling af store solcelleanlæg, der er vedtaget af byrådet.

Forvaltningen indstiller derfor, at der arbejdes videre med projektet. Den videre proces vil være, at Better Enegy indsender en ansøgning med en miljøkonsekvensrapport. Derefter skal kommunerne lave en miljøvurdering, kommuneplantillæg og lokalplan for projektet. I det forløb vil der blive afholdt to offentlige høringer. 1. offentlige høring er debatfasen, hvor kommunerne indhenter ideer og forslag til projektet. 2. offentlige høring foretages, når der foreligger et forslag til kommuneplantillæg og lokalplan, hvor offentligheden kan komme med indsigelser. Endelig vil der være mulighed for at påklage projektet til Planklagenævnet.

Forvaltningen foreslår, at der indkaldes til et fælles møde med deltagelse af Klima-, Natur-og Miljøudvalget, Teknisk Udvalg og relevante udvalg fra Kolding Kommune samt forvaltningerne. Udvalgene kan evt. være repræsenteret ved formandsskaberne. Formålet med mødet er at aftale en fælles planproces, herunder afholdelse af eventuelle borgermøder.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

I [adresse] er det forudsat, at alt strøm er produceret af vedvarende energi i 2030. Heraf er 65 % lokalt produceret ved hjælp af vindmøller og solceller. Resten skal dækkes af havvindmøller. El-forbruget, som skal dækkes af lokalt produceret grøn strøm, forventes i 2030 at være 1900 Tj pr. år.

Projektet mellem Grethe Kristiansen og [adresse] har en instaleret effekt på 199 MW, hvoraf 80 MW er installeret i Vejle Kommune. Anlægget kan i Vejle Kommune producere 103.000 MWh om året. Det svarer til ca. 5 % af det opstillede mål for lokalt produceret strøm fra solceller og vindmøller i 2030.

### Teknik- og Miljødirektøren indstiller,

|  |  |
| --- | --- |
| at | der arbejdes videre med projektet. |
| at | der arrangeres et politisk møde mellem Kolding og Vejle kommuner om den videre proces. |

### Beslutning

Godkendt.